У гэтым артыкуле мы напішам толькі пра два віды птушак з трох з гэтага сумнага спісу. Гавайскія астравы, сусветна вядомыя сваёй унікальнай біяразнастайнасцю, на жаль, ёсць таксама і месцам найвялікшай колькасці знікненняў. У 2002 годзе птушка пад мясцовай назвай “алала”, якую таксама называюць гавайскай варонай, знікла ў дзікай прыродзе, калі дзве апошніх вядомых асобіны гэтага віду загінулі. Птушкі пацярпелі ад мноства пагроз: ад страты месцапражыванняў, інтрадукаваных чалавекам пацукоў, мангустаў, хвароб і нелегальнага калекцыянавання. Аднак алала не была першай – выкапневыя косткі паказваюць, што на Гаваях зніклі яшчэ 4 віды крумкачовых! Менавіта алала займае пачэснае месца ў гавайскай культуры – абарыгены лічаць гэтую птушку богам хатняга ўкладу.